Tensione në prag të takimit Thaçi-Daçiç 
Tensionet u ndezën pasi autoritetet serbe kërkuan largimin e një pllake përkujtimore për UCPMB, arrestimit të 9 pjesëtarëve të komunitetit serb dhe refuzimit të lejes që z.Nikoliç të vizitojë Kosovën
Javën e ardhshme Kosova dhe Serbia pritet të vazhdojnë raundin e ri të bisedimeve për normalizimin e marrëdhënieve ndërmjet tyre. Por, përgatitjet për këtë raund bisedimesh po ndodhin në një situatë tensionesh politike. Kryeministri serb Ivica Daçiç, paralajmëroi mundësinë që të mos shfaqet në takimin e radhës me kryeministrin e Kosovës, Hashim Thaçi, nëse shqiptarët në Luginën e Preshevës nuk largojnë nga qendra e atij qyteti një pllakë përkujtimore kushtuar kryengritësve të Ushtrisë Çlirimtare të Preshevës, Medvegjës e Bujanocit. Zëvendëskryeministri i Kosovës Hajredin Kuçi tha sot se Prishtina dëshiron që të ketë qëndrueshmëri në Luginën e Preshevës, por nuk mund të ketë partneritet në kurriz të shqiptarëve. “”, tha zëvendëskryeministri Kuçi. Zyrtarët serbë ndërkaq kanë shprehur pakënaqësinë e tyre edhe me arrestimin e nëntë pjesëtarëve të komunitetit serb të hënën në Gracanicë, nga ana e policisë së Kosovës. Të gjithë atyre u është shqiptuar masa e ndalimit 48 orësh. Sipas policisë “”, thuhet në njoftim. Shefi u zyrës serbe tha se një veprim i tillë që ai e cilësoi si të padrejtë, mund të dëmtojë edhe procesin e bisedimeve. Beogradi kritikoi edhe bashkësinë ndërkombëtare që nuk arriti të sigurojë leje për presidentin e Serbisë Tomislav Nikoliç që të qëndrojë në Kosovë gjatë kremtimeve me rastin e Krishtlindjeve ortodokse. Prishtina zyrtare angazhohet ndërkaq për, siç thuhet, qasje të ndërsjellë me Serbinë. “”, tha zëvendëskryeministri i Kosovës, Hajredin Kuçi. Beogradi synon që në takimin e radhës të paraqesë një dokument për Kosovën me të cilin siç thuhet do të kërkohet një shkallë e lartë e autonomisë për zonat e banuara me shumicë serbe në Kosovë. Ideja është hedhur poshtë nga Prishtina, e cila zgjidhjen e situatës në veriun e Kosovës e sheh në kuadër të planit të kryenegociatorit të Kombeve të Bashkuara Martti Ahtisaari, në bazë të të cilit edhe është shpallur pavarësia e Kosovës, e cila vazhdon të kundërshtohet nga Beogradi.